Huojuva lato

Huojuva lato on pohjoiskarjalainen härmäkantriyhtye. Yhtyeen jäsenillä on aiempia kokemuksia folk-, country- ja juurimusiikkiprojekteista, ja etenkin Suonna Kononen tunnetaan Folkswagen- ja Tuhatkauno-yhtyeistä. == Historia == Vuonna 2008 Suonna Kononen päätti kutsua koolle Pohjois-Karjalassa asuvia pelimanneja, jotka olisivat kiinnostuneita folkista, countrysta ja muista amerikkalaisen juurimusiikin tyylilajeista. Ilkka Vartiainen ja Yrjö Vähäkallio lähtivät mukaan ja silloin rummunsoittajaksi liittyi Jarkko Pohjolainen. Huojuva lato julkaisi ensimmäisen singlen "Hullu suomenhevonen" sekä Myspace-yhteisöpalvelussa että levynä, joka sai kiitosta ja mukavasti kuulijoita. "Hullu suomenhevonen" julkaistiin omalla levymerkillä Levyasema Lempi. Lisäksi vuonna 2009 siitä julkaistiin musiikkivideo parin muun videon ohella. Samana vuonna alkoi keikkailu. Vuonna 2010 Pilfink Records, joka on aiemmin toiminut yhtyeen äänitysstudiona, julkaisi ensimmäisen pitkäsoiton Lähde länteen!, jonka kappaleista suurin osa on yhtyeen omaa tuotantoa. Samana vuonna marraskuussa julkaistiin myös mini-EP Kaustisen talvet, jonka nimikkokappale on käännöskappale. Vuonna 2011 Suonna Kononen julkaisi oman kokoelmalevyn, jossa on hänen aikaisempien projektiensa sekä Huojuva lato- ja Kevyet mullat -yhtyeiden kappaleita. Kesällä yhtye osallistui puolestaan Wanhan Jokelan tarinoita -albumin tekemiseen, jotta joensuulainen ravintola Wanha Jokela suojeltaisiin. Lisäksi osa Huojuvan ladon jäsenistä on vieraillut myös Suonna Konosen sooloalbumilla Rinne, jossa on Suonnan sävellyksiä Reino Rinteen teksteihin. Marraskuussa 2011 levy-yhtiö vaihtui Suomen Maaseutumusiikkiyhdistyksen levykustannukseen, jolloin julkaistiin kaksi cover-kappaleita sisältävää EP-levyä. Lisäksi bändin kappale "Virran Ola on vielä kuningas" on mukana yhtiön kustantamalla Maaseutumusiikkia vol 1. -albumilla. Tämä kappale on julkaistu myös Huojuvan ladon albumilla Lauluja menneiltä kesiltä sekä Jussi & The Boys -yhtyeen albumilla Kerran vielä, pojat! Vuodesta 2012 lähtien yhtye on tehnyt yhteistyötä Turenki Records -levymerkin kanssa, jonka kautta on julkaistu kaksi albumia Rakkaus ja juuret ja Lauluja menneiltä kesiltä. "Rakkaus ja juuret" -kappale kuultiin myös tunnusmusiikkina Yle TV2:n ohjelmassa Paluumuuttajat vuonna 2012. Yhtyeen kokoonpano on vaihtunut viisi kertaa, viimeksi kokoonpanoon liittyi Teemu Sinkko Yrjö Vähäkallion tilalle. == Musiikki == Yhtyeen musiikki painottuu amerikkalaiseen juurimusiikkiin. Yhtyeen jäsenillä on aikaisempia kokemuksia folkista, countrysta ja muista amerikkalaisen kansanmusiikin tyylilajeista. Suonna Kononen vastaa yhtyeen sanoituksista ja sävellyksistä, mutta mukana on ollut myös muitakin sanoittajia, kuten Jaakko Rautiainen. Lisäksi mukaan mahtuu myös cover-kappaleita, joista osan on kääntänyt suomeksi Suonna Kononen. Esimerkiksi vuonna 2012 julkaistussa Lieksan tyttö -EP:ssä on kolme käännöskappaletta, joista tunnetuin on Jukka Virtasen kääntämä "Maalaismaisema". Neljä yhtyeen jäsentä on lisäksi myös mukana Kevyet mullat -musiikkiprojektissa, jossa vaikuttavat myös Arto Pajukallio, Marko Aho ja Tapio Kojo. == Jäsenet == * Suonna Kononen – laulu, koskettimet, kitara, huuliharppu (2008–) * Ilkka Vartiainen – pedal steel, dobro, banjo (2008–) * Keijo Korhonen – rummut (2013–) * Teemu Sinkko – basso, taustalaulu (2018–) === Entiset jäsenet === * Jarkko Pohjolainen – rummut (7/2008–4/2009) * Veli- Pekka Kinnunen – rummut (4/2009–3/2011) * Jarno Korhonen – sähkökitarat (2/2011–7/2013) * Ville-Veikko Markkanen – rummut (5/2011–8/2013) * Yrjö Vähäkallio – basso, kitarat, mandoliini, taustalaulu (7/2008–12/2017) === Sessiojäsenet === * Joonas Ojajärvi – mandoliini, cittern, taustalaulu (2014–) == Diskografia == === Albumit === * Lähde länteen! (Pilfink Records) 2010 * Rakkaus ja juuret (Turenki Records) 2012 * Lauluja menneiltä kesiltä (Turenki Records) 2014 * Lättähattu (Maaseutumusiikki) 2016 * Takkulan baari (Ramasound) 30.06.2017 * Valtimon Seiska (Levyasema Lempi) 16.06.2018 * Viimeiset vanhat hyvät päivät (Bluelight Records) 05.06.2020 * Utopia, Texas (Bluelight Records) 2022 === Singlet/EP:t === * Hullu suomenhevonen (Levyasema Lempi) 03.11.2008 * Kesäheinää (mini-EP, Levyasema Lempi) 27.06.2009 * Kaustisen talvet (Pilfink Records) 05.11.2010 * Virran Ola on vielä kuningas (Suomen Maaseutumusiikkiyhdistys) 28.05.2011 * Lieksan tyttö (mini-EP, Suomen Maaseutumusiikkiyhdistys) 02.05.2012 * Rakkaus ja juuret (Turenki Records) 15.08.2012 * Rakkaus on sotaa (Turenki Records) 07.02.2013 * Syntymässä säikähtäneet (Turenki Records) 06/2013 * Ajan pojan kanssa (Turenki Records) 03/2014 * Talvisia tarinoita (Maaseutumusiikki) 20.11.2015 * Suomenhevonen (Maaseutumusiikki) 12.05.2016 === Mukana levyillä === * Wanhan Jokelan tarinoita (Pilfink Records) 2011 * Suomenhevonen ja muita lauluja (Pilfink Records) 2011 * Maaseutumusiikia vol 1. (Suomen maaseutumusiikkiyhdistys) 2011 * Maaseutumusiikia vol 2. (Suomen maaseutumusiikkiyhdistys) 2013 * Rinne - Sävelrunoelma Risto Rinteen teksteihin (Suomen maaseutumusiikkiyhdistys) 2013 * Hyvät, pahat ja rumat - Lauluja Texasista itään (Turenki Records) 2013 * Kantribuutti - Freud Marx Engels & Jung 30 vuotta (Suomen maaseutumusiikkiyhdistys) 2014 * Tätä Suomi soittaa (Turenki Records) 2014 * Mystiset metsätyömiehet (Maaseutumusiikki) 2018 == Lähteet == == Aiheesta muualla == * Huojuva lato-yhtyeen kotisivut Luokka:Suomalaiset rockyhtyeet Luokka:Suomalaiset folkyhtyeet Luokka:Suomalaiset country-yhtyeet Luokka:Country rock -yhtyeet